laion/Wikipedia-Exotic huggingface dataset:
Cedrasco

Cedrasco on vald Itaalias Lombardia maakonnas Sondrio provintsis. Cedrasco kõrgus merepinnast on keskmiselt 287 meetrit. Asustustihedus on keskmiselt 34 inimest ruutkilomeetri kohta. https://demo.istat.it/?l=it  Cedrasco – pildid, videod ja helifailid Wikimedia Commonsis Koduleht
Faedo Valtellino

Faedo Valtellino on vald Itaalias Lombardia maakonnas Sondrio provintsis. Faedo Valtellino kõrgus merepinnast on keskmiselt 557 meetrit. Asustustihedus on keskmiselt 116 inimest ruutkilomeetri kohta. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Faedo Valtellino – pildid, videod ja helifailid Wikimedia Commonsis Koduleht
Badeni kuurvürstkond

Badeni kuurvürstkond oli Saksa-Rooma riiki kuuluva Badeni markkrahvkonna lühiajaline ja mitteametlik nimetus aastatel 1803 kuni 1806, kui Karl Friedrich oli kuurvürst. Napoleon I kinkis talle Saksa-Rooma riigi kuurvürsti ameti aastal 1803, kuid Saksa-Rooma keiser Franz II lõpetas keisririigi aastal 1806. Hüvituseks tehti Karl Friedrichist suurhertsog ja Badenist suurhertsogiriik. Prantsuse revolutsiooni puhkedes ühendas markkrahv Karl Friedrich Badeni markkrahvkonna, kuid see ei moodustanud kompaktset territooriumi. Selle kogupindala oli vaid umbes 3500 km2. Kuna see koosnes arvukatest eraldatud kreisidest Reini ülemjooksu mõlemal kaldal, võttis Karl Friedrich eesmärgiks omandada vahepealsed maa-alad ja anda nii oma riigile territoriaalne ühtsus. Tema võimalus territoriaalseks laienemiseks tuli Prantsuse revolutsioonisõdade ajal. Kui aastal 1792 puhkes sõda Prantsuse esimese vabariigi ja Habsburgide monarhia vahel, võitles Badeni markkrahvkond Habsburgide poolel; nende riik laastati ja aastal 1796 pidi markkrahv valuraha maksma ning loovutama oma territooriume Reini vasakkaldal Prantsuse esimesele vabariigile. Varsti aga õnn pöördus. Aastal 1803 sai Karl Friedrich Saksamaa mediatisatsiooni käigus ja Aleksander I suure toetusega endale Konstanzi piiskopkonna, osa Pfalzi kuurvürstkonnast ja muid väikseid kreise, samuti kuurvürsti tiitli. Vahetades aastal 1805 poolt, võitles ta Napoleoni poolel, mille tulemusena sai samal aastal Pressburgi rahuga Breisgau ja muid territooriume Austria keisririigi arvelt (vaata Ees-Austria). Aastal 1806 ühines kuurvürstkond Reini Liiduga. Toetudes Saksa-Rooma riigi lõpetamisele, kuulutas Karl Friedrich välja suveräänsuse, tema maadest sai Badeni suurhertsogiriik ja sellele lisandus veel territooriume. Baden Badeni markkrahvkond Badeni suurhertsogiriik Badeni vabariik
Fusine

Fusine on vald Itaalias Lombardia maakonnas Sondrio provintsis. Fusine kõrgus merepinnast on keskmiselt 285 meetrit. Asustustihedus on keskmiselt 17 inimest ruutkilomeetri kohta. https://demo.istat.it/?l=it  Fusine – pildid, videod ja helifailid Wikimedia Commonsis Koduleht
Gordona

Gordona on vald Itaalias Lombardia maakonnas Sondrio provintsis. Gordona kõrgus merepinnast on keskmiselt 283 meetrit. Asustustihedus on keskmiselt 41 inimest ruutkilomeetri kohta. https://demo.istat.it/?l=it  Gordona – pildid, videod ja helifailid Wikimedia Commonsis Koduleht
Lovero

Lovero on vald Itaalias Lombardia maakonnas Sondrio provintsis. Lovero kõrgus merepinnast on keskmiselt 515 meetrit. Asustustihedus on keskmiselt 52 inimest ruutkilomeetri kohta. https://demo.istat.it/?l=it  Lovero – pildid, videod ja helifailid Wikimedia Commonsis Koduleht
Walesi poolsaar

Walesi poolsaar on poolsaar Suurbritannia saare lääneosas. Põhiosa Walesist asub Walesi poolsaarel.
Mantello

Mantello on vald Itaalias Lombardia maakonnas Sondrio provintsis. Mantello kõrgus merepinnast on keskmiselt 211 meetrit. Asustustihedus on keskmiselt 252 inimest ruutkilomeetri kohta. https://demo.istat.it/?l=it  Mantello – pildid, videod ja helifailid Wikimedia Commonsis Koduleht
Piantedo

Piantedo on vald Itaalias Lombardia maakonnas Sondrio provintsis. Piantedo kõrgus merepinnast on keskmiselt 215 meetrit. Asustustihedus on keskmiselt 217 inimest ruutkilomeetri kohta. DiPI Online - Dizionario di Pronuncia Italiana Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Piantedo – pildid, videod ja helifailid Wikimedia Commonsis Koduleht
Postalesio

Postalesio on vald Itaalias Lombardia maakonnas Sondrio provintsis. Postalesio kõrgus merepinnast on keskmiselt 516 meetrit. Asustustihedus on keskmiselt 66 inimest ruutkilomeetri kohta. https://demo.istat.it/?l=it  Postalesio – pildid, videod ja helifailid Wikimedia Commonsis Koduleht
Lizzie McGuire

"Lizzie McGuire" on noortele suunatud USA komöödiatelesari. Hilary Duff mängib kahte rolli – nii peategelast Lizzie McGuiret kui ka poptäht Isabelli. Sarja tunnuseks on peategelase animeeritud versioon, kes esitab tema sisekõnet. Kokku toodeti 65 osa, need olid eetris 12. jaanuarist 2001 kuni 14. veebruarini 2004. 2003. aastal valmis sarjal põhinev film "The Lizzie McGuire Movie".
Tovo di Sant'Agata

Tovo di Sant'Agata on vald Itaalias Lombardia maakonnas Sondrio provintsis. Tovo di Sant'Agata kõrgus merepinnast on keskmiselt 531 meetrit. Asustustihedus on keskmiselt 57 inimest ruutkilomeetri kohta. Barokk-kirik Tovo Sant'Agatas https://demo.istat.it/?l=it  Tovo di Sant'Agata – pildid, videod ja helifailid Wikimedia Commonsis Koduleht
Vervio

Vervio on vald Itaalias Lombardia maakonnas Sondrio provintsis. Vervio kõrgus merepinnast on keskmiselt 549 meetrit. Asustustihedus on keskmiselt 17 inimest ruutkilomeetri kohta. DiPI Online - Dizionario di Pronuncia Italiana Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Vervio – pildid, videod ja helifailid Wikimedia Commonsis Koduleht
MTÜ Öökull

MTÜ Öökull on 1998. aastal asutatud mittetulundusühing, mille eesmärk on abistada kodu, perekonna ja turvalise kasvukeskkonna kaotanud lapsi ning nende peresid. MTÜ Öökull asub Tartus aadressil Kaunase puiestee 22. Organisatsioonist
Taani Disainikeskus

Taani disainikeskus on Taanis Kopenhaagenis asuv disainikeskus. See asub südalinnas asuvas uues hoones, mille on projekteerinud Henning Larsen. Disainikeskus püüab suurendada disaini ja selle majandusliku mõjuga seotud teadlikkust ning aitab edendada Taani disaini kaubamärki nii selle koduriigis kui välismaal. New York Timesis ilmunud artikli sõnul on keskus "projekteeritud nii arvelduskojana disaini vallas kui ka avaliku muuseumina. Keskuses on 9700 ruutmeetrit näitusepinda, raamatupood; Royal Copenhagen ja Georg Jenseni lauanõud ja muud disainiesemed; kohvik; konverentsiruumid; arhiivid ja bürood. Püsiekspositsioonis leidub nii Taani kui ka maailma disaini tippteosed. Keskuses on igal aastal ka mitmed ajutised näitused. Hoone koosneb kahest põhiosast: viiekorruselisest osast, mis on kõrvuti H. C. Anderseni alleega, ja kahekorruselisest osast, mis külgneb hooviga. Danish Design Centre website. New York Times, February 20, 2000 "Danish Design Centre from Mimoa". Originaali arhiivikoopia seisuga 16. aprill 2015. Vaadatud 29. märtsil 2013.
Trans Europ Express

Trans Europ Express ehk Trans-Europe Express (TEE) oli Euroopa rahvusvahelise rongiliikluse kaubamärk aastail 1957–1995. Oma tippajal 1974. aastal koosnes Trans Europ Expressi võrgustik 45 rongist, mis ühendasid 130 linna. Trans Europ Expressi võrgustik rajati 1957. aastal tollase Hollandi riikliku raudteefirma presidendi F.Q. den Hollanderi idee järgi. Seda opereerisid koostöös Lääne-Saksamaa, Prantsusmaa, Šveitsi, Itaalia ja Hollandi raudteefirmad. Kuigi mõned rongid sõitsid algusest peale läbi Belgia, liitus sealne raudteeoperaator võrgustikuga alles 1964. aastal. Luksemburgi ja Hispaania rahvuslikud raudteefirmad liitusid samuti hiljem. Idee oli rajada kiirete ja mugavate rahvusvaheliste rongide võrgustik, mis oleks atraktiivne ärimeestele ja teistele tihti reisivatele inimestele. Kõik rongid koosnesid ainult esimese klassi vagunitest. Kui võimalik, tehti TEE sõiduplaanid sellised, mis võimaldasid edasi-tagasi reisi ühe päeva jooksul, jättes aega ka tegevusteks sihtkohas. Kõikidel rongidel oli oma nimi ning kõik olid ekspressid, peatudes ainult suuremates linnades. Mõned rongid olid olemas juba enne TEE rajamist ja nimetati lihtsalt Trans Europ Expressideks ümber. Võrgustiku rajamise alguses kasutati ainult diiselronge ja diiselveduri veetavaid ronge. Kuna raudteede elektrivõrgustikud olid eri riikides erinevate tehniliste spetsifikatsioonidega, arvati, et diiselmootorite kasutamine kiirendab oluliselt piiriületusi. Lisaks polnud tollal paljud piirialade raudteed veel elektrifitseeritud. Siiski andis üleeuroopalise võrgustiku rajamine tõuke kahe ja enama erineva pingega sõitvate elektrirongide ja -vedurite arendamiseks. Alates 1970ndate lõpust asendati järjest enam Trans Europ Expressi ronge sellistega, kus oli ka teine klass. Ärireisijad kasutasid järjest enam lennukeid. Lääne-Saksamaa Deutsche Bundesbahn restruktureeris 1979. aastal oma raudteevõrgustiku, luues siseriikliku InterCity rongivõrgustiku. TGV asutamine Prantsusmaal 1981. aastal koos teiste riikide kiirraudteede rajamisega viis selleni, et järjest enam TEE ronge asendati riigisiseste kiirrongidega. 1984. aastaks oli suurem osa Trans Europ Expresse käigust maha võetud. 1987. aastal alustas tegevust EuroCity rahvusvaheline raudteevõrgustik, mille rongides on nii esimene kui teine klass.
Taani Filmikool

Taani Filmikool (taani keeles Den Danske Filmskole) on 1966. aastal rajatud filmikool Taanis, mis asub Holmenis Kopenhaageni sadamas. Kool tegutseb Taani Kultuuriministeeriumi alluvuses. Taani Filmikool asutati 1966. aastal Taani Filmi Instituudi toel. Selle eestvedajad olid Theodor Christensen ja Jens Christian Lauritzen; viimasest sai hiljem kooli esimene direktor. 1988. aastal sai koolist sõltumatu institutsioon ja samal aastal koliti kool praegusse asukohta Holmenis, kus see on osa Taani kunstihariduskeskusest. Koolis on neli õppeprogrammi: film, televisioon, stsenaarium ja animatsioon. Õpilasi on 96: 60 filmi, 18 televisiooni, 6 stsenaristika ja 12 animatsiooni erialal. Kõik kursused on nelja-aastased, välja arvatud stsenaristi erialal, kus stuudium kestab kolm aastat. Sisseastumiseksamil peab õpilane lahendama praktilisi ülesandeid ja läbima vestluse. Õppeprogramm koosneb teoreetilistest ja praktilistest osadest, sealhulgas ka lavastustest. Õpilaste lõputööks on professionaalsel tasemel loodud film, mida näidatakse rahvustelevisioonis. Režissöör Poul Nesgaard on olnud kooli direktor alates 1992. aastast. Töötajaid on umbes 50, sealhulgas õpetajad, tehnikud ja halduspersonal. Suur hulk külalisõpetajaid palgatakse ajutiselt. Kool korraldab kursusi ja seminare ka muudest riikidest pärit filmi- ja televisiooniinimestele. Bille August (operaator, 1973) Krass Clement (fotograaf, 1978) Rumle Hammerich (1979) Åke Sandgren (1976–1979) Lars von Trier (1982) Vladimir Oravsky (1982) Lone Scherfig (1984) Susanne Bier (1987) Niels Arden Oplev (1987) Anthony Dod Mantle (1985–1989) Thomas Vinterberg (1993) Per Fly (1993) Peter Flinth (1993) Ole Christian Madsen (1993) Reza Parsa (1991–1995) Dagur Kári (režissöör, 1999) Pernille Fischer Christensen (1999) Christoffer Boe (režissöör, 2001) Daniel Espinosa (režissöör, 2001) Eva Mulvad (režissöör, 2001) Anders Morgenthaler (animatsioonirežissöör) Anders August (stsenarist, 2007) [1] [2] National Film School of Denmark – ametlik koduleht
Taani Filmiinstituut

Taani Filmiinstituut (taani keeles Det Danske Filminstitut; lühend DFI) on Taani Kultuuriministeeriumi institutsioon, mille eesmärk on Taani rahvusliku filmi- ja kinokultuuri säilitamine, toetamine ja arendamine. Filmiinstituut loodi 1972. aastal. Selle eelkäija oli Taani filmifond (Den Danske Filmfond). Aastal 1996 ühendati instituut Statens Filmcentrali ja filmimuuseumiga (Det Danske Filmmuseum). Filmiinstituut asub Kopenhaageni kesklinnas Gothersgade tänava filmihoones (taani keeles Filmhuset). Samas hoones asub veel raamatukogu ja muuseum-kino Cinemateket. Raamatukogu asub hoone esimesel korrusel ja sisaldab umbes 55 000 köidet. Samuti tellitakse raamatukogusse 240 Euroopa ja Ameerika ajakirja. Instituut on organisatsiooni European Film Promotion liige. Filmiinstituudi tegevuste hulka kuulub filmide tootmise rahastamine ning filmide ja filmikultuuri levitamine. Ühe osa tegevusest moodustab ka filmiarhiivide ja muuseumide haldamine. Samuti tegeleb filmiinstituut Taani filmide tutvustamisega rahvusvahelistel filmifestivalidel. Instituudi juhataja on Henrik Bo Nielsen. "Raamatukogu". Originaali arhiivikoopia seisuga 26. veebruar 2008. Vaadatud 29. märtsil 2013. Instituudi koduleht Danish Film Institute
Taanlased Eesti Vabadussõjas

Taanlaste osavõtuna Eesti Vabadussõjast võib käsitleda: Taani vabatahtlike kompanii – Eesti rahvaväe koosseisu kuulunud jalaväekompanii Taani Punase Risti ambulatoorium – Valgas tegutsenud taani personaliga laatsaret
Anglesey

Ynys Môn (inglise keeles Anglesey; ingliskeelne varasem nimi Anglesea) on saar Walesis, Põhja-Walesi loodeosas, moodustab tervikomavalitsuse. Enamik saare elanikest räägib kõmri keelt. Suurbritannia saarest eraldab seda kitsas veeriba Menai Straits. Anglesey saart ühendavad Suurbritanniga Britannia sild ja Menai rippsild. Maakonna halduskeskus on Llangefni linn, kus elas 2011. aasta rahvaloenduse järgi 5116 inimest. See on rahvaarvult maakonna suuruselt teine linn. Suurim on Holy saarel (kõmri Ynys Gybi) asuv Holyheadi linn, kus elas samal aastal 13 659 inimest. Saare põhjaosas Cemaesi linna lähistel tegutses aastatel 1971–2015 Wylfa tuumaelektrijaam, mille võimsus oli 0,98 GW. Kavas on 2,7 GW võimusega Wylfa Newydd tuumaelektrijaama rajamine samasse kõrvale, kuid projekt seisab. Tuumajaamast 15 miili kaugusel ja Holyheadi linna lähistel tegutses aastatel 1971–2009 Anglesey Aluminium, kus oli 540 töötajat, millega see oli üks Walesi põhjaosa suuremaid tööandjaid. Jaam tootis aastas keskmiselt 142 tuhat tonni alumiiniumi ning oli Suurbritannia suurim elektrienergia kasutaja (255 MW). Saarel asub küla nimega Llanfair­pwllgwyn­gyllgo­gery­chwyrn­drobwll­llanty­silio­gogo­goch. Estimates of the population for the UK, England and Wales, Scotland and Northern Ireland
Kopenhaageni džässifestival

Kopenhaageni džässifestival on iga-aastane džässmuusika üritus, mis toimub juulikuus Taani pealinnas Kopenhaagenis. Kopenhaageni džässifestivali on festivalina peetud alates 1979. aastast, aga sama nime all on Tivoli aedades korraldatud kontserdisarju juba 1964. aastast. Tivolis on tähtesinejad olnud Thelonius Monk, Miles Davis ja paljud teised. 2004. aastal külastas festivali 240 000 inimest. 2006. aastal oli 850 kontserti. Tänapäeval toimub Kopenhaageni džässifestival rohkem kui 100 esinemispaigas 1100 kontserdiga ning seda külastab ligikaudu 260 000 inimest, mis teeb sellest ühe suurima muusikaürituse Euroopas. Kopenhaageni džässifestivalil on üles astunud teiste seas Sonny Rollins, Oscar Peterson, Ray Charles, Michel Petrucciani, Niels-Henning Ørsted Pedersen, Keith Jarrett, Wayne Shorter, Dizzy Gillespie, John Scofield, Herbie Hancock, Pat Metheny, Michel Camilo, Ornette Coleman, Svend Asmusseni kvartett, Richard Bona, Tony Allen ja Chick Corea. 1979. asutatud Kopenhaageni džässifestival on tihedalt seotud Kopenhaagenis 1960. aastatel toimunud džässi arenguga – linn oli siis Euroopa kodu sellistele ameerika džässmuusikutele nagu Dexter Gordon, Ben Webster ja Kenny Drew. 1970. aastate jooksul levis džässmuusika publiku seas juba sedavõrd, et 1978. aastal otsustas jurist ja projektijuht Poul Bjørnholt korraldada džässifestivali, mõistes, et kohalikud džässiklubid, avalikke teenuseid pakkuvad asutused, teatrid ja suured saalid saaksid sellele ettevõtmisele kaasa aidata. 1979. aastast 1990. aastateni kasvas festival ühtlases tempos, jõudes võõrustada nii kohalikke kui ka välismaa artiste. Tänapäeval on üle 1000 kontserdi andev Kopenhaageni džässifestival üks suurimaid muusikafestivale. Copenhagen Jazz Festival – Publikumsundersøgelse og økonomisk analyse, Danmarks Turistråd (2004) "Copenhagen Jazz Festival – About the festival". Originaali arhiivikoopia seisuga 11. märts 2007. Vaadatud 29. märtsil 2013. "Copenhagen Jazz Festival – Audience Survey 2011". Originaali arhiivikoopia seisuga 27. märts 2012. Vaadatud 29. märtsil 2013. "Copenhagen Jazz Festival – en international københavnerbegivenhed". Originaali arhiivikoopia seisuga 18. mai 2007. Vaadatud 29. märtsil 2013. Copenhagen Jazz Festival ametlik veebileht Copenhagen Jazz Festival Facebook
Romas Kalanta

Romas Kalanta (22. veebruar 1953 Alytus – 15. mai 1972 Kaunas) oli leedu tööline ja kooliõpilane. 14. mail 1972 valas Romas Kalanta ennast Kaunase kesklinnas Vabaduse alleel (Laisvės alėja) Kaunase Muusikateatri ees bensiiniga üle ja süütas ennast põlema. Ta tegi seda protestiks Nõukogude okupatsiooni ja venestamise vastu. 1940. aasta juulis oli Kaunase Muusikateatri hoones kogunenud Leedu Rahvaseim, mis kuulutas Leedus välja Nõukogude võimu. Kalanta suri 14 tundi hiljem haiglas. Ametivõimud olid juhtunust väga häiritud. Romas Kalanta matused korraldati 18. mail kavatsetust mitu tundi varem, et vältida rahvakogunemist, kuid sellest hoolimata puhkesid rahutused. Järgmisel päeval, 19. mail marssis Vabaduse alleel umbes 3000 demonstranti, kellest 402 arreteeriti. Ainuüksi 1972. aasta jooksul sooritas Leedus veel 13 inimest Romas Kalanta eeskujul protesti märgiks enesetapu enesesüütamise teel. Jan Palach http://www.janpalach.cz/en/default/zive-pochodne/kalanta
Logani maakond (Colorado)

Logani maakond (Logan County) on maakond USA-s Colorado osariigis. Geograafilised koordinaadid on 40°73' N, 103°11' W. Maakonna halduskeskus on Sterling. Maakonna pindala on 4778 km². Veepindala on 16 km². Elanike arv oli 2010. aasta rahvaloenduse järgi 22 709. Aastal 2000 oli elanikke 20 504. Cheyenne'i maakond (põhjas) Phillipsi maakond (idas) Sedgwicki maakond (idas) Yuma maakond (kagus) Washingtoni maakond (lõunas) Morgani maakond (edelas) Weldi maakond (läänes) Kimballi maakond (kirdes) Maakond moodustati 1887. aastal Weldi maakonna osadest. Maakond on nime saanud senaator John A. Logani järgi. Atwood Crook Fleming Iliff Merino Padroni Peetz Proctor Sterling Logani maakonnas oli 20 504 inimest, 7551 leibkonda ja 5066 perekonda. Rahvastiku tihedus oli 4 in/km². Elamuühikuid (housing units) oli 8424 (keskmine tihedus 2/km²). Rassiline koosseis oli järgmine: valgeid 91,65% mustanahalisi 2,05% põlisameeriklasi 0,64% aasialasi 0,40% Vaikse ookeani saarte rassist 0,07% teistest rassidest 3,77% kahest või enam rassist 1,43% Ladinaameeriklasi (sõltumata rassist) oli 11,90%. 7551 leibkonna seas oli 31,90% neid, kus oli alla 18-aastasi lapsi: 54,80% koos elavaid abielupaare; 8,60% neid, kus oli ilma abikaasata naine; 32,90% neid, mis ei olnud perekonnad. 28,50% kõigist leibkondadest koosnes üksikutest ja 12,40% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,45 inimest ja perekonnas keskmiselt 3,02 inimest. Elanikud jagunesid ealiselt nii: 24,70% alla 18-aastasi; 10,80% 18–24-aastasi; 28,30% 25–44-aastasi; 21,70% 45–64-aastasi; 14,50% üle 65-aastasi. Ea mediaan oli 36 aastat. Iga 100 naissoost inimese kohta tuli 112,00 meessoost inimest. Iga 100 vähemalt 18-aastase naise kohta tuli 114,60 meest. Leibkonna aastasissetuleku mediaan oli 32 724 dollarit, perekonna sissetuleku mediaan 42 241 dollarit. Meeste sissetuleku mediaan oli 28 155 dollarit, naistel 21 110 dollarit. Sissetulek elaniku kohta oli 16 721 dollarit. 12,20% elanikkonnast ja 9,00% perekondadest elas allpool vaesuspiiri. Kogu elanikkonnast elas allpool vaesuspiiri 13,40% alla 18-aastasi ja 10,90% üle 65-aastasi. North Sterling State Park 2020 United States Census, vaadatud 1.01.2022. Logani maakonna koduleht (inglise keeles)
Logani maakond

Logani maakond on maakond mitmes Ameerika Ühendriikide osariigis: Logani maakond (Arkansas) Logani maakond (Colorado) Logani maakond (Idaho) (1889–1895) Logani maakond (Illinois) Logani maakond (Kansas) Logani maakond (Kentucky) Logani maakond (Lääne-Virginia) Logani maakond (Nebraska) Logani maakond (Ohio) Logani maakond (Oklahoma) Logani maakond (Põhja-Dakota)
Wolf Hole

Wolf Hole on kummituslinn Ameerika Ühendriikides Arizona osariigis Mohave maakonnas. Väidetavalt olevat Wolf Hole'is elanud kirjanik Edward Abbey. Wolf Hole'is tegeleti peamiselt loomakasvatuse ja põlluharimisega. Wolf Hole'is oli aastatel 1918–1927 postkontor.
Marju Mikiver

Marju Mikiver (sündinud Marju Mägiste; 15. detsember 1928 – 22. veebruar 2013) oli eesti raamatukogutegelane ja Lõuna-Rootsi Eesti Maja juhatuse esimees. Ta oli Julius Mägiste tütar. Ta põgenes koos vanematega Eestist Saksamaa kaudu Rootsi ja jätkas seal õpinguid Stockholmi Eesti Gümnaasiumis, mille lõpetas Rootsi üliõpilaseksamiga 1948. aastal. Seejärel õppis raamatukoguhoidjaks Lundis, kus ta vanemad elasid. 1954. aastal abiellus ta kunstnik Olev Mikiveriga ja asus elama Malmösse. Töötas sealses raamatukogus kuni pensionile jäämiseni muusikaosakonna juhatajana. Marju Mikiver oli organisaator Lõuna-Rootsi eesti organisatsioonides, sealhulgas Eesti Pensionäride Ühingu juhataja. Aastail 2002–2011 oli ta AB Lõuna-Rootsi Eesti Maja juhatuse esimees. Marju Mikiver in memoriam. Eesti Päevaleht (Rootsi), 20. märts 2013
Miners Basin

Miners Basin või lihtsalt Basin on kummituslinn Grandi maakonnas Ameerika Ühendriikides. See oli asustaud aastatel 1898 kuni 1908. 1888 avastati asulas vaske, kuid kaevandust ei loodud enne 1898. aastat. Samal aastal hakkas kaevandamine arenenema ja linnas elas umbes 75-80 inimest. Linnas asusid kaks salooni, restoran, sepikoda, hotell, postkontor ja hulgaliselt kaevurite maju. Aastaks 1908 olid linna elama jäänud vaid mõned perekonnad. Kaevandused ulatusid vaevalt 50-150 meetri sügavuseni. Tänapäeval on säilinud osad hooned ja säilinud on ka osa kaevandustest. Utah' kummituslinnade loend Miners Basini kummituslinn ja pildid
Guatemala vapp

Guatemala vapp on Guatemala Vabariigi riigivapp. Sümbolid vapil ja mida need sümboliseerivad: oliiviokstest pärg (võit); hundketsal (Pharomachrus mocinno) (vabadus); käsikiri, millele on kirjutatud "LIBERTAD 15 DE SEPTIEMBRE DE 1821" (Kesk-Ameerika iseseisvumine 15. septembril 1821 eraldumisega Hispaaniast); ristatud tääkidega vintpüssid (valmisolek end vajaduse korral jõuga kaitsta); ristatud mõõgad (au). Vapi kujundas Šveitsi kunstnik ja graveerija Jean-Baptiste Frener, kes elas Guatemalas 1854–1897. Vappi on kujutatud ka Guatemala riigilipul.
Thompson Springs

Thompson Springs (tuntud kui ka lihtsalt Thompson) on rahvaloendustel arvestatav kohaliku võimuorganita asula (census-designated place) Ameerika Ühendriikides Utah' osariigis Grandi maakonnas. Elanike arv oli 2010. aasta rahvaloenduse järgi 39. 2016 U.S. Gazetteer Files 2020 United States Census, vaadatud 1.01.2022.